Pihak Berikat

Pihak Bersekutu Perang Dunia II, dipanggil Bangsa-Bangsa Bersatu dari Deklarasi 1 Januari 1942, adalah negara-negara yang bersama menentang Kuasa Paksi semasa Perang Dunia Kedua (1939–1945). Pihak Bersekutu menonjolkan perikatan ini sebagai usaha untuk menghentikan pencerobohan Jerman, Jepun dan Itali.

Pada permulaan perang 1 September 1939, pihak Sekutu terdiri daripada Perancis, Poland dan United Kingdom, serta negara tanggungan, seperti British India. Dalam beberapa hari mereka telah disertai oleh Dominion merdeka Komanwel British: Australia, Kanada, New Zealand dan Afrika Selatan. Selepas bermulanya pencerobohan Jerman ke atas Utara Eropah sehingga Kempen Balkan, Belanda, Belgium, Greece dan Yugoslavia menyertai pihak Sekutu. Mula-mula berkerjasama dengan Jerman dalam Pencerobohan Poland dan masa yang sama kekal berkecuali dalam konflik Bersekutu-Paksi, Soviet Union terus menyertai pakatan Bersekutu pada Jun 1941 selepas di serang oleh Jerman. Pihak Amerika Syarikat menyediakan materiel peperangan dan wang di sepanjang masa, dan secara rasmi menyertainya pada Disember 1941 selepas Jepun menyerang Pearl Harbor.  China telahpun berada dalam perang berpanjangan dengan Jepun sejak Insiden Jambatan Lugou tahun 1937, tetapi secara rasmi menyertai pihak Sekutu pada tahun 1941.

Perikatan itu telah dimuktamadkan oleh Deklarasi oleh Bangsa-Bangsa Bersatu, dari 1 Januari 1942. Bagaimanapun, nama Bangsa-Bangsa Bersatu jarang digunakan bagi menamakan pihak Bersekutu semasa perang. Para pemimpin "Tiga Pembesar" – UK, Soviet Union, dan Amerika Syarikat – mengawal strategi Bersekutu; hubungan antara United Kingdom dan Amerika Syarikat adalah begitu rapat. China dan Tiga Pembesar dirujuk sebagai "pemegang amanah yang kuat", kemudian dikenali sebagai "Empat Pembesar" Bersekutu dalam Deklarasi oleh Bangsa-Bangsa Bersatu  dan kemudian sebagai "Empat Polis" Bangsa-Bangsa Bersatu. 

Pada tahun 1945, negara-negara Bersekutu menjadi asas Pertubuhan Bangsa-Bangsa Bersatu.

Lihat juga

 Pihak Bersekutu Perang Dunia I
 Sejarah diplomatik Perang Dunia II
 Dunia Bebas
 Pengeluaran ketenteraan Perang Dunia II
 Kuasa Berkecuali semasa Perang Dunia II
 Perang Dunia II mengikut negara

Nota kaki

Bibliografi
 Davies, Norman (2006), Europe at War 1939–1945: No Simple Victory. London: Macmillan. 
 Dear, Ian C. B. and Michael Foot, eds. The Oxford Companion to World War II (2005), comprehensive encyclopedia for all countries
 Overy, Richard (1997), Russia's War: A History of the Soviet Effort: 1941–1945. New York: Penguin. .
 R. Holland (1981), Britain and the Commonwealth alliance, 1918–1939, London: Macmillan. 
  Weinberg, Gerhard L. A World at Arms: A Global History of World War II (1994) comprehensive coverage of the war with emphasis on diplomacy  excerpt and text search

Pautan luar

Perikatan ketenteraan
China
Politik Perang Dunia II
United Kingdom
Amerika Syarikat
Kesatuan Soviet
Rusia
Perang Dunia Kedua
Pertubuhan antarabangsa